Orcagna
Pitor, ma ëscò scultor, architet e poeta, Andrea ëd Cione Arcangelo (1310 anviron – 1368), stranomà l'Orcagna, a l'é stàit ativ dal 1343 al 1368.

Conforma a Vasari a l'é formasse sota sò frel Nardo.
Ancarià dla realisassion ëd fresch e ëd piture d'autar, a l'ha passà tuta soa vita a Firense
Dël 1347 sò nòm a l'é massionà ant un papé ëd Pistòja antra ij mej artista fiorentin e pi tard a l'é elogià da Ghiberti e Vasari.

Soa euvra as caraterisa për la pitura ëd gran formà con n'antërpretassion monumental ëd përsonage scolturaj.
Ij color viv e le linie gòtiche dij vestì a son j'andissi ëd në stil neuv ch'a marcrà ël séghit dl'evolussion ëd la pitura fiorentin-a.

Architet
Pitor
Poeta
Scultor